Ribe Stifts Adresseaviser, 1843-12-01
Efter en frygtelig Sydvest=Storm, der havde raset hele Natten med Hagel, Torden, Lyn, opdagedes Morgenen d. 23 Novbr. fra Blaavand lidt Sydfor Revshorns Grunde, omtrent 2 Mile fra Kysten, ved Hjælp af Kikkerten et Vrag uden Master med opsat Nødssignal. Da det derfor var sandsynligt, at Mandskabet endnu var ombord, og da Veiret meget havde lagt sig, ansaae man det for muligt at bugsere Vraget ind i Fans Havn, da dette under lignende Omstændigheder forhen gjentagne Gange var udført med Held. Alle tilstedeværende Fiskerbaade, 10 i Tallet, bleve nu bemandede; i den først afgaaende stegToldkontrolløren, Kammerraad Grooss, for ved sin Deeltagelse at opmuntre Kystboerne, og, om fornødent, virke som Mægler og Tolk mellem dem og Skibsmandskabet. Ved Ankomsten til Skibet fandt man, at det var en Skonnert, ved Navn "CastleTioram, hjemmehørende i St. Johns paa Newfoundland; det kom fra Cuba, var ladet med Sukker, bestemt til Hamborg og førtes af Kapitain ForDenne indsaae, saavelsom Stedets Lods, der var med fulgt, og Hr. Grooss, at det for Øjeblikket, da det var Ebbetid, ikke var muligt at føre Skibet nærmere op mod Graadyb Jndløbet til Fano). Men da det laa og drev i svær Sø, besluttedes ved Baadene at bugsere det ind i mere smult Vand. Det blev nu saaledes fort ind paa 8 Favne Vand og ankret der, hvor det, som Veiret da var, laa nogenlunde godt. Da Mørket imidlertid begyndte at mælde sig, og det tog til at blæse op, var det hvi Tid for Baadenne at søge til Land; man tilbød Kapitainen at føre ham og Mandskabet i Land, men, efter en Konference med Styrmanden, bestemte han sig til at forblive Natten over paa Skibet, og efter hans Begjæring forblev Lodsen med sin Baad og 6 Mand hos ham. De øvrige Baade maatte nu krydse mod Land; da Mørket faldt paa, bleve de 9 Baade skilte fra hinanden. Veiret blev stedse heftigere og hen paa Aftenen var det en fuldkommen Storm fra Sydvest. Efter flere Timers møisommelig Seilads mellem Grunde og Brændinger under idelig Livsfare, lykkedes det først den Baad, hvori Kammerraad Grooss var, at komme i Land over1 Miil Nord for Blaavands Huk mellem Kl. 9 og 10; længere ud paa Natten naaede under stor Anstrængelse 4 andre Baade Landet uden Mennesketab: en Femte fik en Mand kastet over Bord i Brændingen. Men de 3 øvrige Baade forulykkedes aldeles med hele Besætningen, 20 Mand. Ved den voldsomme Storm ud paa Natten kom Skibet i Drive for sine Ankere og strandede mod Morgenstunden en Miil Nord for Hukken i Veirs Strandlehn. Men da Lodsbaaden om Natten var drevet bort, og det først langt ud paa Formiddagen blev muligt at skaffe en Baad til Veie, og Søerne imidlertid ideligen gik over Skibet, saa omkom Kapitain For og to af Lodsens Folk af Kulde og Udmattelse. Saaledes berøvede denne ulykkelige Begivenhed 23 af Kystbeboerne Livet, alle af Oxby Sogn, og 18 blandt den Familiefædre. Den Sorg og Jammer, denne Ulykke har udbredt over hele Sognet, er ubeskrivelig, som ogsaa den Nød og Elendighed, hvori de fleste af de ulykkelige Familier ere styrtede, der saa pludseligt ere deres Forsørgere berøvede. Nøden er for stor og for udbredt og Sognet for fattigt, til at det selv ved egne Kræfter kan afhjælpe eller blot lindre den. Men vi stole sikkert paa, at velgjørende Medmennesker ville komme den saa haardt hjemsøgte Egn til Hjælp ved virksom og, hvad her er af stor Vigtighed, ved hurtig Bistand.